											PRIJEDLOG

Na temelju članka 48. st.4. Zakona o predškolskom odgoju i obrazovanju (NN 10/97,  107/7, 94/13,98/19, 57/22, 101/23),  članka 30. Statuta Općine Nova Kapela  (Službeni vjesnik Brodsko-posavske županije br.4/2014 i Službene novine Općine Nova Kapela (br.28/18 ,  32/18, 2/20 i 4/21, ) Općinsko vijeće Općine Nova Kapela na    3. sjednici održanoj    2025.  godine donosi

ODLUKU
 o mjerilima za utvrđivanje cijene usluga Dječjeg vrtića „ Zvončić“ Nova Kapela 


Članak 1.
 Ovom Odlukom utvrđuju se mjerila za određivanje cijene usluga koje se pružaju u Dječjem vrtiću Nova Gradiška, Podružnici u Novoj Kapeli, vrtiću „Zvončić“ (u daljnjem tekstu: vrtić), a naplaćuje se od roditelja odnosno korisnika usluga. 
 Odredbe ove Odluke na odgovarajući se način primjenjuju i na skrbnike djece koja pohađaju vrtić. 

Članak 2.
 Vrtić u okviru svoje djelatnosti organizira i provodi programe sukladno Sporazumu o međusobnim pravima i obvezama osnivača od 31.03.2021. godine između Grada Nove Gradiške, Općine Cernik, Općine Dragalić, Općine Gornji Bogićevci, Općine Nova Kapela, Općine Okučani, Općine Stara Gradiška i Općine Staro Petrovo Selo.

Članak 3.
Program vrtića organizira se, u pravilu za pet radnih dana tijekom trajanja pedagoške godine, osim u dane Državnih blagdana.
Članak 4.
Sredstva za programe Dječjeg vrtića osiguravaju se: - u proračunu Općine - iz sredstava proračuna Županije - sudjelovanjem roditelja u cijeni programa ranog i predškolskog odgoja. 

Članak 5.
 Za obavljanje usluga programa iz članka 2. ove Odluke, ekonomska cijena programa izračunava se na osnovi ukupnih godišnjih rashoda i procijenjenog prosječnog broja korisnika usluga programa vrtića za kalendarsku godinu.

  Ukupni godišnji rashodi iz stavka 1. ovog članka obuhvaćaju troškove smještaja djece utvrđene Državnim pedagoškim standardom predškolskog odgoja i naobrazbe i to: 
 1. izdatke za zaposlenike:
 - bruto plaće
 - naknade i materijalna prava radnika 
2. prehrane djece 
3. uvjete boravka djece: 
- materijalne izdatke
 - energiju i komunalije 
- tekuće održavanje objekata i opreme
 4. nabavu namještaja i opreme 
5. nabavu sitnog inventara. 
Članak 6.
Jedinstvena cijena za roditelja-korisnika usluga vrtića s prebivalištem na području Općine Nova Kapela iznosi 100,00 eura mjesečno. 
Roditelji-korisnici usluga s više djece upisanih u vrtić ostvaruju pravo:
 - za drugo dijete u vrtiću, ako su oba djeteta polaznici vrtića cijena iznosi 85,00 eura
 - za treće dijete i svako slijedeće dijete koje polazi vrtić se oslobađaju plaćanja. 
Roditelj-korisnik usluga koji ima prebivalište na području druge jedinice lokalne samouprave, plaća puni iznos utvrđene ekonomske cijene, a koju određuje Dječji vrtić Nova Gradiška za svaku godinu te dostavlja osnivačima najkasnije do 01. listopada svake godine. 
Roditelj-korisnik usluga uplaćuje mjesečnu cijenu usluga za tekući mjesec korištenja usluge na žiro-račun Dječjeg vrtića Nova Gradiška. 

Članak 7.
 Roditelj-korisnik usluga ima pravo na umanjenje plaćanja mjesečne cijene usluga vrtića u slučaju ako dijete ne koristi usluge vrtića tijekom srpnja i kolovoza,  plaća se 50 % cijene  vrtića za srpanj i kolovoz uz uvjet da roditelj - korisnik pismeno obavijesti dječji vrtić 10 dana prije početka mjeseca. 
 



Članak 8.
  Ako roditelj-korisnik usluge ispisuje dijete iz vrtića, dužan je o tome obavijestiti vrtić pisanim putem najkasnije 15 dana prije ispisa, te podmiriti sve obveze i nema prava ponovnog upisa djeteta tri mjeseca.

Članak 9.
Dječji vrtić i roditelj-korisnik usluge vrtića sklapaju Ugovor o neposrednim pravima i obvezama,  a naročito iznos mjesečnog iznosa cijene usluge i rokovi plaćanja, te druga prava i obveze ugovornih strana . 
Članak 10.
Danom stupanja na snagu ove Odluke prestaje važiti Odluka o mjerilima za utvrđivanje cijene usluga Dječjeg vrtića „ Zvončić“ Nova Kapela ( Službene novine Općine Nova Kapela br. 3/23)


Članak 11.
Ova Odluka stupa na 1. siječnja 2026. godine i objavit će se u „Službenim novinama Općine Nova Kapela“ 

